Седем години от началото на кардиохирургията в Бургас | CredoWeb
Към 2018 година хирургичните интервенции в „Аджибадем Сити Клиник Бургас” наброяват повече от 2200 на брой
Кардиохирургията е модерна и разработена медицина, която до откриването на специализираната болница за кардиохирургия „Аджибадем Сити Клиник Бургас" - бивш кардио център”Понтика”, бе дефицит в голям регион като Югоизточна България.
С „Аджибадем Сити Клиник Бургас” тази липса бе запълнена и пациентите от Бургас и региона получиха шанса и възможността да се лекуват, без да се налага да ходят до сродни здравни заведения в София, Пловдив или Варна.
Началото е преди седем години, когато лекари и сестри, работили в най-добрите кардиоклиники у нас - „Света Екатерина”, „Токуда” и „Света Ана” в София, както и УМБАЛ „Свети Георги”, Пловдив, поставят началото на кардиохирургията в Бургас и региона. На 29 март 2011 година е направена първата операция на сърце, а към 2018 година хирургичните интервенции наброяват повече от 2200 на брой, като от първия ден тук се извършва пълният обем интервенции върху сърцето с изключение на трансплантациите.
За седем години под ръководството на завеждащия отделението по кардиохирургия д-р Тодор Якимов взеха специалност още трима кардиохирурзи- първоначално д-р Андрей Неутов, а от година д-р Петър Петров и д-р Горан Миланов. Двама са специализантите по кардиохирургия, на които им предстои изпит по специалност.
В отделението работят двама кардиолози - д-р Вера Семерджиева и д-р Николай Танчев, които проследяват всеки болен от установяването на заболяването - до пълното възстановяване с последващи редовни следоперативни прегледи и консултации.
В кардиохирургията компромиси не могат да бъдат правени - в отделенията по кардиохирургия и реанимация със завеждащ д-р Николай Увалиев разполагат с всички технически и медикаментозни средства за поддържане на жизнените функции на пациентите. Апаратурата от най-съвременно ниво, осигурява извършването на този вид специализирана медицинска дейност - дихателна апаратура, с която се подкрепя дишането, както и такава, с която се поддържа циркулацията в сърдечно-съдовата система на пациентите. В болницата разполагат с всички видове техника за подпомагане и заместване на бъбречната функция, която много често започва първа да страда, особено при тежко болните. Имат пълен спектър от средства, с които могат да подпомогнат преодоляването на критични състояния.
Кардиология Кардиохирургия сърдечна операция сърце „Аджибадем Сити Клиник Бургас"